മീനാക്ഷീപഞ്ചരത്നം
ഉദ്യദ്ഭാനു സഹസ്രകോടിസദൃശാം കേയൂരഹാരോജ്ജ്വലാം
ബിംബോഷ്ഠീം സ്മിതദന്തപങ്ക്തിരുചിരാം പീതാംബരാലങ്കൃതാം   
വിഷ്ണുബ്രഹ്മസുരേന്ദ്രസേവിതപദാം തത്വസ്വരൂപാം ശിവാം
മീനാക്ഷീം പ്രണതോƒസ്മി സന്തതമഹം കാരുണ്യവാരാംനിധിം    1   
മുക്താഹാരലസത്കിരീടരുചിരാം പൂർണേന്ദുവക്ത്ര പ്രഭാം
ശിഞ്ജന്നൂപുരകിങ്കിണിമണിധരാം പദ്മപ്രഭാഭാസുരാം   
സർവാഭീഷ്ടഫലപ്രദാം ഗിരിസുതാം വാണീരമാസേവിതാം
മീനാക്ഷീം പ്രണതോƒസ്മി സന്തതമഹം കാരുണ്യവാരാംനിധിം    2   
ശ്രീവിദ്യാം ശിവവാമഭാഗനിലയാം ഹ്രീങ്കാരമന്ത്രോജ്ജ്വലാം
ശ്രീചക്രാങ്കിത ബിന്ദുമധ്യവസതിം ശ്രീമത്സഭാനായകീം   
ശ്രീമത്ഷണ്മുഖവിഘ്നരാജജനനീം ശ്രീമജ്ജഗന്മോഹിനീം
മീനാക്ഷീം പ്രണതോƒസ്മി സന്തതമഹം കാരുണ്യവാരാംനിധിം    3   
ശ്രീമത്സുന്ദരനായകീം ഭയഹരാം ജ്ഞാനപ്രദാം നിർമലാം
ശ്യാമാഭാം കമലാസനാർചിതപദാം നാരായണസ്യാനുജാം   
വീണാവേണുമൃദംഗവാദ്യരസികാം നാനാവിധാഡാംബികാം
മീനാക്ഷീം പ്രണതോƒസ്മി സന്തതമഹം കാരുണ്യവാരാംനിധിം    4   
നാനായോഗിമുനീന്ദ്രഹൃന്നിവസതീം നാനാർഥസിദ്ധിപ്രദാം
നാനാപുഷ്പവിരാജിതാംഘ്രിയുഗലാം നാരായണേനാർചിതാം   
നാദബ്രഹ്മമയീം പരാത്പരതരാം നാനാർഥതത്വാത്മികാം
മീനാക്ഷീം പ്രണതോƒസ്മി സന്തതമഹം കാരുണ്യവാരാംനിധിം    5   
    

ശങ്കരാചാര്യരുടെ കൃതികൾ